GiliGold/VAD_KnessetCorpus huggingface dataset:
שלמה אליהו:
נכון, כל מי שלפי חוק השבות, הוא זכאי חוק שבות אבל הוא לא יהודי
שלמה אליהו:
 אני אציין שלגבי עולי אתיופיה בטבלה הזאת זה לא כולל את מי שהגיעו באיחוד משפחות
שלמה אליהו:
 ואני אוסיף שזה נתונים עד שנת 2021, בשנת 2022 כידוע עלו עוד הרבה הרבה עולים, כ-70,000, מתוכם כ-42,000 לא יהודים
שלמה אליהו:
 עכשיו אפשר להמשיך
שלמה אליהו:
 לאורך השנים אנחנו רואים שיש עלייה בשיעור העולים הלא יהודים
שלמה אליהו:
 אם זה מתוך כלל העולים, אנחנו רואים עלייה מבערך 32% לכ-39%, ואם זה מתוך עולי ברית המועצות לשעבר בלבד – עלייה של מכ-58% לכ-70% עולים לא יהודים מתוך כלל העולים
שלמה אליהו:
 אם נתייחס לאוכלוסיית העולים והילדים שנולדו להם שחיים כיום בישראל, נכון לסוף שנת 2021, אנחנו רואים שמדובר באוכלוסייה של כ-466,000, שוב, לא כולל איחוד משפחות, שמתוכם יש כ-85% יוצאי ברית המועצות לשעבר
שלמה אליהו:
 ושוב, כאמור, בשנת 2022 הגיעו עוד כ-42,000 עולים לא יהודים
שלמה אליהו:
 אז בסך הכל, אוכלוסייה של כחצי מיליון, כפי שציין יושב הראש
שלמה אליהו:
      נעבור עכשיו לנתונים על המתגיירים, ונתחיל במערך הגיור שבו רוב המתגיירים כאמור
שלמה אליהו:
 מהנתונים שנמסרו לנו ממערך הגיור הממלכתי, אנחנו רואים שבשנים 2009 עד 2022 התגיירו כ-40,000 איש
שלמה אליהו:
 כלומר, שקיבלו, אז אני אסביר
שלמה אליהו:
 יש פה נתונים על פתיחת תיק, זאת אומרת מי שמתחילים את התהליך
שלמה אליהו:
 כחודשיים אחרי שהם מתחילים ללמוד לגיור הם מגיעים למערך הגיור, לא, לא, לא, שנייה
שלמה אליהו:
 הם מגיעים למערך הגיור ופותחים תיק, הם אומרים אני רוצה להתגייר
שלמה אליהו:
 אחרי שהם לומדים ומגיעים לעמוד בפני בית דין שמחליט לאשר, אם הוא מחליט לאשר את הגיור שלהם הם צריכים לעבור טבילה במקווה
שלמה אליהו:
 ויותר מאוחר מקבלים תעודת המרה רשמית של מדינת ישראל, שאיתה בעצם הם יכולים להגיע למשרד הפנים ולשנות את הרישום שלהם ליהודי
שלמה אליהו:
 ולפעמים יש פערים מסוימים בין מי שעובר טבילה ולוקח טיפה זמן עד שהוא מקבל את התעודה
שלמה אליהו:
 בנתונים כאן אנחנו רואים שהנתונים הם די קרובים
שלמה אליהו:
     אז אם מסתכלים לפני מדינות, אנחנו רואים שמתוך מי שקיבלו תעודת המרה, זאת אומרת סיימו את תהליך הגיור, כ-42% הם יוצאי אתיופיה, וכ-25% יוצאי ברית המועצות לשעבר
עודד פורר:
הסיפור של גיור יוצאי אתיופיה הוא פשוט נעשה באופן מוסדר
עודד פורר:
 הם מגיעים לכאן מראש למרכזי הקליטה
שי פלבר:
ומתחייבים לכך מראש
עודד פורר:
מתחייבים לכך
שי פלבר:
זה חובה
עודד פורר:
זה הליך שונה מהליך של שאר העולים
שלמה אליהו:
נכון
עודד פורר:
אגב, הם גם לא מגיעים לכאן בהתאם לחוק השבות
שי פלבר:
נכון, חוק הכניסה
עודד פורר:
הם מגיעים על חוק הכניסה, ולכן ההשוואה בין הנתונים היא לא כל כך
שלמה אליהו:
נכון, זה שני מסלולים שונים
שלמה אליהו:
 ואפשר לראות גם בהשוואה בין פותחי התיקים, כלומר מתחילי התהליך, לבין מסיימי התהליך, שמבחינת עולי אתיופיה רוב מי שמתחיל גם מסיים את התהליך, במדינות האחרות אנחנו רואים שיש פערים די גדולים
שלמה אליהו:
 עכשיו, אם מסתכלים לאורך השנים אנחנו רואים שיש תנודות משמעותיות במספר המתגיירים, שזה תלוי בעיקר בתנודות במספר המתגיירים יוצאי אתיופיה, שתלוי באמת במספר מי שמגיעים לישראל
שלמה אליהו:
 כשמשאר המדינות אנחנו רואים שמספר המתגיירים הוא די יציב לאורך השנים
שלמה אליהו:
 ואם ניקח את המספרים האלה ונסתכל באמת ביחס למספר העולים הלא יהודים שמגיעים לאורך השנים לישראל, אנחנו רואים שיש לנו עלייה במספר העולים הלא יהודים לפי חוק השבות, מצד אחד, ויש לנו יציבות במספר המתגיירים
שלמה אליהו:
 ואם ניזכר בהחלטת הממשלה שהתקבלה בשנת 2008, שאימצה את החלטות וועדת חלפון שעסקה בתחום הגיור בישראל והיא דיברה על הצורך להגדיל ואפילו להכפיל את מספר המתגיירים, מתעוררת השאלה איך עומדים בהחלטה הזאת
שלמה אליהו:
     אז בנוסף לנתונים האלה יש לנו גם מתגיירים בצה"ל
שלמה אליהו:
 לפי הנתונים שקיבלנו מצה"ל, לא הנתונים הכי מעודכנים כי לא קיבלנו נתונים לשנת 2022, אז עד שנת 2021 משנת 2008 התגיירו כ-10,000 איש
שלמה אליהו:
 אנחנו רואים פערים די גדולים מול פתיחת התיקים, כלומר שיעור המסיימים הוא נמוך יותר בהשוואה לבתי הדין המיוחדים לגיור
עודד פורר:
למה האחוזים אגב בצה"ל כל כך נמוכים, אם אני משווה את זה לכלליים? או שאני פשוט, אם אני מנכה באחוז הכללי את הגיור של יוצאי אתיופיה שהוא גיור, אנחנו באחוזים די דומים אז בעצם
עודד פורר:
 אני רואה שבשאר המקומות זה 50% פלוס מינוס
שלמה אליהו:
אז גם כאן רואים שיש כ-60% מהמתגיירים הם ילידי ברית המועצות לשעבר, ואנחנו רואים עוד נתון שהנתונים שלו מופיעים במסמך, זה שמספר המתגיירים יוצאי ברית המועצות לשעבר בצה"ל הוא במגמת ירידה, ומספר המתגיירים ילידי ישראל בצה"ל הוא במגמת עלייה בשנים האחרונות
שלמה אליהו:
 ובמסמך אתם תוכלו לראות עוד נתונים על המתגיירים במסגרות הנוספות
שלמה אליהו:
 זה מופיע לפניכם גם כאן
שלמה אליהו:
 תודה רבה
עודד פורר:
 אני רוצה לשמוע את מערך הגיור הממלכתי
עודד פורר:
 יהודה עמיחי
יהודה עמיטל:
צוהריים טובים
יהודה עמיטל:
 מערך הגיור הממלכתי עובד לפי חוקי המדינה, רק לפי חוקי המדינה
יהודה עמיטל:
 עובד בתיאום עם - - -
עודד פורר:
כולנו עובדים לפי חוקי המדינה
יהודה עמיטל:
לא, לא בדיוק, מכיוון שיש בתי דין שהם לא מדויקים
קריאה:
אני רק מזכיר שאין חוק, אז
עודד פורר:
כולם עובדים על פי חוק, בהתאם לחוק
קריאה:
כולנו עובדים על פי חוק
משה קול:
עובדים לפי החלטות ממשלה שמחייבות על פי חוק
עודד פורר:
בבקשה, כן
יהודה עמיטל:
אנחנו משתדלים, עובדים בתיאום גם עם משרד הפנים בצורה מלאה
יהודה עמיטל:
 גיורים אצלנו יכולים להיעשות רק על פי אישורים של משרד הפנים, שהוא מאשר את האנשים שנכנסו כאן לארץ, על פי החוקים, על פי החלטות הממשלה שהתקבלו בנושא הזה
יהודה עמיטל:
 ברוך השם, היום אין תעודות המרה תקועות
יהודה עמיטל:
 זאת אומרת, אין אף תעודת המרה תקועה כמעט, זאת אומרת לוקח חודש, שבועיים, שלושה, חודש, אבל אין עיכובים בתעודות ההמרה
יהודה עמיטל:
 כולם מקבלים את תעודות ההמרה ממש בזמן הקצר ביותר מאז הטבילה
יהודה עמיטל:
 ולכן באמת מה שראיתם כאן, המספרים של הטבילות ותעודות ההמרה הם זהים פחות או יותר, מכיוון שהדבר הזה לא מתעכב בצורה מוחלטת היום, הנושא הזה של התעודות
יהודה עמיטל:
 בתי הדין של המתגיירים שאינם עולי אתיופיה, כפי שכאן הוזכר, יש הבדל בין מתגיירים עולי אתיופיה למתגיירים של כלל העולם, נקרא לזה לצורך העניין
יהודה עמיטל:
 המתגיירים שיש להם בתי דין מיוחדים הם מרוכזים במרכזי קליטה, והיום הנטייה של בתי הדין שלנו היא שבתי הדין יבואו אל מרכזי הקליטה
יהודה עמיטל:
 זאת אומרת, לא שהמתגיירים יבואו לבתי הדין, אלא בתי הדין באים ברובם למרכזי הקליטה, כדי להקל על הקבוצה האתיופית שמתקשה בנסיעה וזה
יהודה עמיטל:
     אז אנחנו, בתי הדין מורכבים בעזרת הסוכנות גם כן, בתוך מרכזי הקליטה
יהודה עמיטל:
 באים לשם ועושים את הפעולות של הגיור, להבדיל מהגיור הרגיל שהוא נעשה בבתי הדין
יהודה עמיטל:
 בתי הדין, הגיור האתיופי הוא יותר קשה מאשר הגיור הרגיל, מכיוון שבתוך הקבוצה האתיופית יש הרבה הרבה שאינם יודעי קרוא וכתוב וזה מאוד מאט את הקצב של הלימוד ושל ההתגיירות
עודד פורר:
 השאלה שלי, יש לי כמה שאלות שהן רלוונטיות
עודד פורר:
 האחת, בתי הדין לגיור, בתי הדין האלה, מי מקים אותם?
יהודה עמיטל:
זה החלטות, החלטת ממשלה, וזה עובד תחת פיקוח של הרבנות הראשית
יהודה עמיטל:
 היא הגוף ש - - -
עודד פורר:
זאת אומרת, הרבנות הראשית היא זאת שמקימה בתי דין
יהודה עמיטל:
כן, הרבנות הראשית היא נותנת את - - -
עודד פורר:
היא מקימה את בתי הדין לגיור
יהודה עמיטל:
כן, כן
עודד פורר:
אתם כמערך, אתה לא מקים בתי דין לגיור?
יהודה עמיטל:
אחרים
יהודה עמיטל:
 רק של הרבנות, אני מכיר את של כל - - -
עודד פורר:
לא, אתה לא מקים
עודד פורר:
 זה לא החלטה שלך
יהודה עמיטל:
לא מקים, לא
יהודה עמיטל:
 הרבנות הראשית היא מקימה את בתי הדין לגיור
עודד פורר:
עכשיו - - -
משה קול:
ברשות יושב הראש, שמי משה ולר, מנהל האגף
משה קול:
 בתי הדין לגיור הוקמו על פי החלטת ממשלה
משה קול:
 אותה, אני חושב, אולי אפילו החלטת ממשלה שאדוני ציין בפתח דבריו, ונקבעו כללים איך מתמנים דיינים – יש וועדת איתור, שבראש ועדת האיתור יושב הרב הראשי לישראל, גורמים מהנציבות ונציגי ציבור, ואחת לתקופה היא בוחרת דיינים
עודד פורר:
למה אנחנו נמצאים על מספרים של 50,000 פותחי תיקים בלבד לגיור? למה אנחנו לא ב-200,000 או ב-250,000?
משה קול:
השאלה היא מורכבת, אני מניח, שהתשובה לשאלה היא מורכבת, אני מניח שיהיו עליה כמה תשובות
משה קול:
 אני חושב שלהבדיל, נקרא לזה, טקסים דתיים, שעובר האזרח הישראלי שהוא לא עובר מצוות, לא שומר מצוות
משה קול:
 אם אנחנו מדברים על חתונה או אם אנחנו מדברים על בר מצווה או אם אנחנו מדברים על ברית מילה, שלא דורשת על פי ההלכה שינוי אורח חייו, באותו רגע שמדינת ישראל קבעה, ואני, אנחנו לפי השקפת עולמנו אומרים ברוך השם שזה כך, באותו רגע שמדינת ישראל קבעה שהגיור יהיה גיור אורתודוקסי, גיור על פי ההלכה, על פי המסורת שבידנו, דורש שינוי אורח חיים
משה קול:
 עכשיו, ברגע שהחברה היא ליברלית - - -
עודד פורר:
איך מתבצע גיור אורתודוקסי בארצות הברית?
משה קול:
הגיור האורתודוקסי בארצות הברית מתבצע כמו בארץ
משה קול:
 אותו דבר
עודד פורר:
כן, ממשלת ארצות הברית קיבלה החלטה
משה קול:
אבל, בארצות הברית, למיטב ידיעתי, יש הפרדה בין דת למדינה
עודד פורר:
אה, אוקיי
עודד פורר:
 אז איך מתבצע במדינה שיש בה הפרדה בין דת ומדינה גיור אורתודוקסי? עכשיו מגיע אדם שהאבא שלו יהודי, הוא חי בניו יורק, והוא רוצה לעבור לגיור אורתודוקסי, מה הוא עושה?
משה קול:
הוא ניגש לבית דין אורתודוקסי מקומי
עודד פורר:
שמי הקים אותו?
משה קול:
או שהוא הוקם באופן פרטי או שרשתות, למשל ה-RCA - - -
עודד פורר:
על ידי רבנים אורתודוקסים?
משה קול:
הוקם על ידי רבנים אורתודוקסים, כן
עודד פורר:
והוא עובר שם גיור אורתודוקסי?
משה קול:
הוא לא ניגש ועובר, הוא צריך לעבור - - -
עודד פורר:
כן, עובר את כל התהליך
משה קול:
עובר את התהליך של רוצים להכיר אותו, ולהיפך, הם מקשים יותר מאיתנו מרבית בתי הדין, הם לא נותנים לו את תעודת הגיור אלא אחרי שנה
משה קול:
 אנחנו נותנים את תעודת הגיור ברגע שבן אדם סיים את הליך הגיור
משה קול:
 הם ממתינים שנה עד שנותנים להם
ולדימיר בליאק:
מה המשך הממוצע? של הליך הגיור בישראל
משה קול:
אבל זה משתנה
ולדימיר בליאק:
אבל אתה אומר שזה פחות בשנה
משה קול:
זה משתנה מקהילה לקהילה
משה קול:
 ישנן, משתנה מקהילה לקהילה ומשתנה מאדם לאדם
ולדימיר בליאק:
אז אין לכם נתונים?
עודד פורר:
לא, אז זה לא פחות משנה
משה קול:
אין לנו נתונים
משה קול:
 הם לא מחויבים לכללים
משה קול:
 אנחנו עובדים לפי כללים שנקבעו על ידי הרב עמאר
ולדימיר בליאק:
אבל אתה בעצם אומר שזה פחות משנה, זה מה שאמרת
משה קול:
אין להם משהו שמחייב אותם שזה יהיה שנה
משה קול:
 אותנו יש משהו שחייב שנה, וזה התקנות שנקבעו - - -
עודד פורר:
עכשיו, אם עברתי - - -
משה קול:
אני רוצה רק להשלים את התשובה על השאלה, ברשותכם
משה קול:
אנחנו עובדים לפי כללים שנקבעו על ידי הרב עמאר, כשהוא היה נשיא בית הדין הרבני הגדול ואומצו על ידי הרבנים הראשיים שאחריו
משה קול:
 כללים שהוצבו על ידי, בשיתוף פעולה יחד עם הרב דרוקמן, זכר צדיק לברכה, שקבעו שצריך להיות איזשהו משך זמן של כ-12 חודשים, ישנן תוכניות לימוד שונות, או עשרה חודשים - - -
עודד פורר:
אני שואל, אני מנסה פשוט לייצר איזושהי השוואה, מה שנקרא, בין תפוחים לתפוחים
עודד פורר:
 בסוף, אני מדבר, אני חוזר, אני מדבר על הגיור האורתודוקסי
עודד פורר:
 אני מדבר על מי שעובר גיור אורתודוקסי בארצות הברית וגיור אורתודוקסי כאן
עודד פורר:
 נניח שהוא עבר גיור אורתודוקסי בארצות הברית, על ידי בית דין שהוקם שם בקהילה האורתודוקסית בניו יורק, לוס אנג'לס, מיאמי, הקהילות היהודיות הגדולות בעולם
עודד פורר:
 מה קורה איתו כשהוא מגיע לארץ? ופה אולי השאלה הזאת צריכה להיות לנציג הרבנות
עודד פורר:
 מי זה נציג הרבנות פה? הרבנות הראשית
עודד פורר:
 הוא מגיע, משה, מגיע אותו אחד שעבר גיור בארצות הברית
משה מורסיאנו:
זה עובר דרך בית הדין לגיור, בית הדין הרבני
משה מורסיאנו:
 זה לא עובר דרך הרבנות הראשית
קריאה:
אני יכול לתקן בסיפור הזה?
משה קול:
סליחה, סליחה
עודד פורר:
סליחה, רגע, רגע, סליחה אדוני
עודד פורר:
 ניתן לכם אחד אחד
עודד פורר:
 אם הוא יודע את התשובה, משה, הוא יענה
עודד פורר:
 אם הוא לא יודע הוא יבקש ממישהו אחר שיענה
עודד פורר:
 עלה לפה עולה שעבר גיור
עודד פורר:
 הוא היה, הוא עלה פה כזכאי חוק שבות, כאבא יהודי
עודד פורר:
 הוא עבר את הגיור שלו בברוקלין, מגיע לישראל ומוצא כלה ורוצה להתחתן
עודד פורר:
 הוא הולך לרבנות, מכירים לו או לא מכירים לו בגיור? איך זה עובד?
משה מורסיאנו:
למיטב ידיעתי, בית דין רבני, הוא מאשרר את הגיור שהתבצע שם בארצות הברית או בכל מדינה אחרת בעולם
עודד פורר:
רגע, אתה לא אחראי על זה ברבנות? מי אחראי על זה ברבנות?
משה מורסיאנו:
אני אחראי על החלק של הבריתות, שזה החלק - - -
עודד פורר:
למה שלחו את מי שאחראי על הבריתות, לא שזה לא חשוב, אני חלילה לא מוריד, אבל הדיון הוא על גיור לא על בריתות
משה קול:
אדוני, אני מבקש להשיב, מתוך - - -
עודד פורר:
אני אתן לך ואחר לך לשאול פרבר, בבקשה
משה קול:
אני מבקש להשיב מתוך הממשק שיש לנו עם הרבנות הראשית
משה קול:
 בתי הדין האורתודוקסים ברחבי העולם עומדים בקשר ברובם עם הרבנות הראשית
משה קול:
 ישנה ברבות הראשית רשימה של בתי דין מאושרים, אורתודוקסים, שמאושרים על ידה, ובמקרה ובית הדין שבו התגייר אותו אדם מאושר על ידי הרבנות הראשית, אז אפשר לומר שכמעט באופן אוטומטי, הרבנות הראשית, אותו אדם פונה למשרד הפנים על סמך ההכרה של הרבנות הראשית ומקבל אזרחות
משה קול:
 כאשר מגיע - - -
עודד פורר:
לא, אזרחות הוא יכול לקבל בכל מקרה, הוא זכאי חוק שבות, האבא שלו יהודי
משה קול:
אני מדבר אבל אם הוא לא זכאי
עודד פורר:
אני שואל, אני שואל מה קורה כשהוא רוצה להתחתן
משה קול:
כאשר, אז הוא צריך לקבל אישור מהרבנות הראשית
משה קול:
 יש רשימה של בתי דין מוכרים על ידי הרבנות הראשית
משה קול:
 היה וחלילה אותו בית דין, ויש כמה בתי דין אורתודוקסים שלא מוכרים על ידי - - -
עודד פורר:
במשרד הפנים הוא נרשם כיהודי כשהוא עולה, ואז הוא - - -
משה קול:
במשרד הפנים הוא לא נרשם כיהודי, כי זה תלוי מי אבא שלו ומי אמא שלו
עודד פורר:
לא, הוא עבר גיור, הוא בא למשרד הפנים
ולדימיר בליאק:
אחרי שהוא עבר גיור
עודד פורר:
הוא עבר גיור, עלה לישראל
משה קול:
הרשימה הזו - - -
עודד פורר:
סוכנות יהודית סליחה, שי - - -
משה קול:
הרשימה הזו מוכרת על ידי משרד הפנים ועל ידי הסוכנות היהודית גם כן
משה קול:
 הם מכירים את הרשימה הזו
עודד פורר:
אותו אחד שעבר את הגיור בברוקלין, עשה עלייה, הגיע לישראל, הוא מקבל תעודת זהות – הוא נרשם במרשם האוכלוסין כיהודי?
שי פלבר:
 כי הוא עשה את הגיור בחוץ לארץ, עמד בתבחינים – 9 חודשים בקהילה יהודית מוכרת
שי פלבר:
 אנחנו רושמים אותו כ-4ב
עודד פורר:
הוא נרשם כיהודי
עודד פורר:
 ואז כשהוא הולך להתחתן?
קריאה:
מתחיל הסיפור שוב
עודד פורר:
הוא יעבור עוד בדיקה?
משה קול:
לצערי, עוד פעם, אני לא מדבר, אני לא דובר של הרבנות
ולדימיר בליאק:
גם אני עברתי בדיקה, למרות שאני נרשמתי כיהודי עם עלייתי לארץ
עודד פורר:
כן, אבל אתה יש לך מבטא רוסי אז
עודד פורר:
 (בהלצה)
ולדימיר בליאק:
זה חיסרון גדול
משה קול:
אני חושב, למיטב ידיעתי - - -
עודד פורר:
עברתי בדיקה-בדיקה
משה קול:
למיטב ידיעתנו, דרכי הפעולה של הסוכנות היהודית ושל משרד הפנים, הן זהות
משה קול:
 וברגע שהוכר כיהודי, וזה במרבית המקרים, רוב רובם של המקרים, על סמך אותם רשימות של הרבנות הראשית שמכירה באותם בתי דין, הוא ממילא יוכל להתחתן
משה קול:
 הוא כמובן יצטרך להביא את תעודת הגיור שלו לרשם הנישואים, ורשם הנישואים אמור לאשר
משה קול:
 עכשיו קורה, ברור שיכולה לקרות תקלה שרשם הנישואים לא מכיר, אז אותו אדם פונה אלינו
עודד פורר:
גם יכול להיות שרשם הנישואים יתחיל בירור יהדות
עודד פורר:
 אבל - - -
משה קול:
יכול להיות שרשם הנישואים, כן, אם הוא לא מכיר, נכון
משה קול:
 כן, זה קורה
שי פלבר:
  הם נרשמים כ-4ב
עודד פורר:
שאול פרבר, בבקשה
שאול פרבר:
ראשית כל, תודה על קיום הדיון, ושנית אני באמת מוסיף על אילו שנלחמים כיום למען הביטחון שלנו
שאול פרבר:
 אני כן אוסיף גם כן שאני מכיר לפחות אחד קומנדו שכעת מחכה לתעודת המרה, שעכשיו בג'נין, עכשיו
שאול פרבר:
 כן, ומחכה
שאול פרבר:
 ואם זאת, אני חושב שיש כאן כמה סקנדלים אחד ליד השני
שאול פרבר:
 הסיפור של מי שעובר גיור אורתודוקסי בארצות הברית ומגיע לכאן, זה נכון שהרבנות הראשית יש לה רשימה, לפני שש שנים אנחנו ב"עתים" תבענו את הרבנות הראשית פשוט לגלות את המסמך הסודי הזה
שאול פרבר:
 אחרי הרבה משא ומתן בבית המשפט הם כן הסכימו לפחות לפרסם במי הם מכירים
שאול פרבר:
 מי שעובר גיור, ואפילו עובר את הסוכנות ומצליח להירשם כיהודי, זה לא מספיק בשביל הרבנות
שאול פרבר:
     פעם היה מסלול שבו אפשר לפנות לרבנות הראשית ולקבל אישור, ואנחנו עזרנו לאלפים לעשות את זה
שאול פרבר:
 אבל בינתיים, בינתיים יש הנחייה חדשה מטעם, זה הסקופ הראשון של היום, יש הנחייה חדשה מטעם המנכ"ל החדש של הרבנות הראשית, שהרבנות הראשית גם כן לא הולכת לפי הרשימות שלהם
שאול פרבר:
 ואז הם שולחים את זה לבית דין רבני, ובית הדין הרבני יכולים לעשות מה שהם רוצה
שאול פרבר:
 ושוב, אני מאוד מכבד את בתי הדין הרבניים, אבל ראינו לא אחד ולא שתיים, ויותר מזה, אנשים שעברו גיור אורתודוקסי ושומרי תורה ומצוות והרבנים שלהם על הרשימות של הרבנים הראשיים, ובכל זאת בית הדין הרבני שלח אותם לגיור נוסף
שאול פרבר:
 אבל זה סקנדל אחד
שאול פרבר:
 הסיפור שאנחנו דנים בו היום זה סקנדל אחר לחלוטין - - -
עודד פורר:
מי אחראי על זה ברבנות הראשית?
שאול פרבר:
כיום יש מחלקה של אישות וגירות ברבנות הראשית
שאול פרבר:
 יש אחד הרב מלול והרב טובול, עוזרים של הרב הראשי, שהם אחראים על הנושא הזה של נישואין של אילו שעברו גיור אורתודוקסי בארצות הברית או בכלל בעולם, ומגיעים לכאן ורוצים להתחתן
שאול פרבר:
 ולצערי אנחנו באמת ב"עתים" רואים את זה כל יום, אנשים שעברו גיור אורתודוקסי, הם שומרי תורה ומצוות ושולחים אותם, תסלחו לי על הביטוי, אל ויה דולורוזה רק כדי בגלל שהם רוצים להתחתן כדת משה וישראל כאן
שאול פרבר:
 הסקנדל של אילו שעלו בלי גיור והם לא יהודים על פי ההלכה, אבל הם רוצים לעבור גיור או יכולים לעבור גיור, אנחנו צריכים, למען עתידו של העם היהודי היושב בציון, לדאוג לכך שהם יעברו גיור, לפחות לאפשר להם לעבור גיור
שאול פרבר:
 זה סקנדל אחר
שאול פרבר:
 שבאמת לפי המספרים, לפעמים אני מגיע לכאן, ואני מגיע לכאן, לא יודע, 12, 13, 15 שנה, וזה אחת מהפעמים שאני באמת רוצה להודות
שאול פרבר:
 כי מלאכתי נעשית על ידי אחרים
שאול פרבר:
 כן, אין לי הרבה מה להוסיף
שאול פרבר:
      אני יכול לבוא ולהגיד כאן שכן, פתחנו את "עתים גיור כהלכה" בגלל שרצינו להראות שיש דרך אורתודוקסית אחרת שאפשר לעשות את זה
שאול פרבר:
 כן, והמספרים, אם עושים אחוזים, במיוחד מול תקציבים, אז מראים שיש דרך אחרת לעשות את זה, שהיא אורתודוקסית, שהיא הלכתית, שהיא עומדת בכל הקריטריונים
שאול פרבר:
 ובכל זאת, בכל זאת כיום, לצערי עדיין אין דלת פתוחה
שאול פרבר:
 עדיין אין מספיק אנשים שבאמת אנחנו מחבקים אותם ואנחנו אומרים אנחנו מבינים עד כמה זה חשוב לכם להיות חלק מהעם היהודי
שאול פרבר:
 ואני חושב שזו הבשורה שצריכה לצאת מכאן
שאול פרבר:
 שאנחנו יוצאים בקריאה, ומבחינתי, הרב עמיחי, משותפת, שבה אנחנו באים ואומרים שיש דרך אחרת, ובואו נתחיל עם דרך חדשה שבה אנחנו יכולים באמת להתחיל לתת מענה לאתגר הלאומי שלנו
שאול פרבר:
 כשאנחנו באים כותבים פרק בסיפור של הלכות קיבוץ גלויות
עודד פורר:
 הרבנות, אתם יכולים להתייחס לזה?
משה מורסיאנו:
אני לא רוצה לומר דברים שהם לא מדויקים, לכן אני הייתי מעדיף שיתייחס לזה מי שטיפל בזה ברבנות הראשית
משה מורסיאנו:
 השם שלו זה הרב איתמר טובול, הוא מנהל מלקת אישות וגירות, הוא יכול לתת גם כן סקירה על בתי הדין שמאושרים
עודד פורר:
איפה הוא?
משה מורסיאנו:
הוא לא הגיע לדיון
משה מורסיאנו:
 אני לא יודע אם הוא הוזמן לדיור, אבל אני הגעתי בתחום אחר לגמרי
עודד פורר:
אני רוצה להבין למה מי שעובר גיור דרך בתי הדין הפרטיים, גיור כהלכה, לא מוכר ברבנות
עודד פורר:
 מישהו יכול לתת לי פה תשובה על זה? אם יעבור מישהו גיור דרך בית דין שלכם, של "עתים", והוא ירצה להתחתן, הוא יירשם כיהודי?
שאול פרבר:
יש כאן הבדל
שאול פרבר:
 כיום, בעקבות פסיקת בבג"ץ הוא יכול להירשם כיהודי, שוב, אנחנו עובדים לפי החוק, והוא יכול להגיש המלצת פתיחה ובזאת בעצם להירשם כיהודי
ולדימיר בליאק:
רגע, מה זה "יכול"? הוא נרשם כיהודי?
שאול פרבר:
הוא נרשם כיהודי
ולדימיר בליאק:
נרשם כיהודי, אוקיי
שאול פרבר:
כן, כן, נרשם כיהודי
שאול פרבר:
 אבל כיום המדיניות של בתי הדין הרבנים והרבנות הראשית, למרות שהם מכירים שהגיורים של "עתים גיור כהלכה" הם גיורים אורתודוקסים, אבל הם לא מקבלים אותם לצורך נישואין
עודד פורר:
מישהו יכול לענות לי למה?
משה קול:
כדי שתהיה אחידות וכדי שתהיה אחדות
משה קול:
 ומכיוון שהחלטת הממשלה קובעת שמערך הגיור הממלכתי פועל על פי החלטות הרבנות הראשית, חייב להיות שיהיה גיור אחד
משה קול:
 כי ברגע שאתה פותח פתח לגיור פרטי מסוג אחד, אתה עלול לפתוח פתח לגיור אחר, שהגיור הזה לא יהיה מוכר על ידי הרבנות הראשית
משה קול:
 ואז לא תוכל להסביר למה בגיור הזה אתה מכיר ובגיור הזה אתה לא מכיר
משה קול:
 לכן חשוב שיהיה - - -
עודד פורר:
כבוד הרב יש לי שאלה, אני אשאל אותך שאלה הלכתית, אתה מבין קצת יותר ממני
עודד פורר:
 על פי ההלכה, אם הגיור יתבצע לפי כל הקריטריונים ההלכתיים שנקבעו בהלכה, האם אותו אדם הוא יהודי או לא?
משה קול:
אני מעדיף שעל השאלה הזאת יענה הרב הראשי לישראל
משה קול:
 אנחנו פועלים על פי הנחיותיו
עודד פורר:
הוא לא פה
משה קול:
מבחינת - - -
קריאה:
בואו נקווה שהוא יגיד כן
דן אילוז:
אני עונה לך שכן
משה קול:
לא השלמתי את התשובה שלי
משה קול:
 עוד לא השלמתי את התשובה שלי
עודד פורר:
זאת אומרת הוא יהודי לא במדינת ישראל
משה קול:
אני לא אענה תשובה מוחלטת על השאלה הזאת, כי אני לא יודע את התשובה המוחלטת על השאלה
עודד פורר:
אני יודע את התשובה המוחלטת
עודד פורר:
 אני, בלי לענות, בלי ללמוד - - -
משה קול:
לפעמים הממלכתיות, אדוני, לפעמים הממלכתיות משפיעה גם על ההלכה
משה קול:
 לפעמים הממלכתיות משפיעה גם על ההלכה
עודד פורר:
תפסיק להסביר לי למה צריך להפריד את הדת מהמדינה
עודד פורר:
 זה אני כבר יודע למה
עודד פורר:
 למען הדת היהודית, תאמין לי
עודד פורר:
 אבל העובדה שיש אנשים שעוברים גיור אורתודוקסי כהלכה, תכף נשמע לגבי הגיור הרפורמי, גם פה יש להם, נשמע אותם, אבל אני קודם כל מדבר בהיבט הזה – עובר גיור אורתודוקסי כהלכה בהתאם לכל כללי ההלכה - - -
קריאה:
של הרב קרליץ
משה קול:
אם אנחנו נכיר בגיור פרטי של הרב קרליץ או של העדה החרדית בירושלים, נצטרך להכיר בגיורים שהם לא גיורים על פי ההלכה, והמחיר שווה
משה קול:
 כדי לשמור על האחדות ועל האחידות של עם ישראל, המחיר שווה
ולדימיר בליאק:
אני יכול לשאול שאלה ארגונית?
דן אילוז:
רגע, למה תהיה מחויבים?
משה קול:
אנחנו חיים במדינת חוק, ובמדינת חוק אתה לא יכול להפלות
משה קול:
 אתה לא יכול להסביר למה את הגיור של הרב קרליץ אני כן מקבל ולמה את הגיור של - - -
דן אילוז:
אתה יכול לעשות פיקוח כמו שאפשר לעשות בתוך מערך הכשרות
משה קול:
ולמה את הגיור של - - -
עודד פורר:
כמו שאתה מקבל את הכשרות של הרב לנדאו ולא של - - -
דן אילוז:
נכון
דן אילוז:
אפשר לעשות פיקוח
דן אילוז:
 רגע, שנייה, זה חשוב
משה קול:
אבל אני לא הולך להתחתן עם הכשרות של הרב לנדאו, פה אני הולך להתחתן
עודד פורר:
אתה הולך לאכול
דן אילוז:
אבל אפשר במקום ניהול ריכוזי של כל הדבר הזה, לעשות פיקוח
דן אילוז:
 יכול להיות שאתה יודע שאם תפתח פתח כזה אז בג"ץ יחייב אותך לקבל דברים לא
משה קול:
נכון, נכון
דן אילוז:
בסדר, תשים את זה על השולחן, זה בגלל בג"ץ
דן אילוז:
 סבבה
משה קול:
זה מה שאני אמרתי
משה קול:
 המילה "שוויון", אנחנו יודעים איפה - - -
עודד פורר:
המילה "שוויון", אגב, אין פה שום שאלה של שוויון במובן הזה, מבחינת החתונה דרך הרבנות הראשית
עודד פורר:
 הרבנות הראשית פועלת בהתאם לכללי ההלכה
עודד פורר:
 אני לא מכיר מקרה שבו התערבו בהלכה
עודד פורר:
 זאת אומרת, יש כאלה שלא רוצים לשמור את כללי ההלכה
ולדימיר בליאק:
שאלה ארגונית, רק כדי להבין, יש פה ממלא מקום ראש מערך הגיור במשרד הממשלה וממלא מקום ראש אגף הגיור במשרד ראש הממשלה
ולדימיר בליאק:
 מה הבדל?
משה קול:
יש שני תפקידים
משה קול:
 ראש המערך הוא ממונה, הוא ממונה גם עליי, על התפקיד שלי
משה קול:
הרב יהודי עמיחי
משה קול:
 הוא כרגע ממלא מקום, צריך להקים ועדה שתיתן מינוי קבוע
משה קול:
 אני כרגע ממלא מקום של ניהול, יותר ניהול - - -
עודד פורר:
כמה זמן אתם ממלאים מקום, סתם אם אפשר לשאול?
משה קול:
כחצי שנה
משה קול:
 חמישה חודשים–חצי שנה
משה קול:
 אני כבר מסיים את תפקידי הזמני
משה קול:
 עומד להיכנס לתפקיד מר ישראל ונחוצקר, שגם היום הוא מנהל אגף במשרד ראש הממשלה
משה קול:
הוא יחליף אותי
ולדימיר בליאק:
כלומר, אגף הגיור הוא תחת מערך הגיור?
משה קול:
אגף הגיור הוא תחת מערך, מערך הגיור - - -
ולדימיר בליאק:
מנסה להבין את הרציונל
משה קול:
כן, כן
משה קול:
 מערך הגיור כולל בתוכו גם את העובדים של האגף, של משרד ראש הממשלה, אבל גם אחריות ופיקוח על גופי ההכנה
משה קול:
 למשל ארגון נתיב, שמנכ"ל שלו ראיתי שיושב פה, ידידי עמיחי עיטם
עודד פורר:
 אני רוצה לשמוע עכשיו באמת מהצבא לגבי מערך הגיור הצבאי
קובי גרידיש:
טוב, שלום, נעים מאוד, אני קובי
קובי גרידיש:
 אז אני חייב להקדים ולומר שהגיור בצבא הוא חלק מהגיור הממלכתי במדינת ישראל, בעקבות השיח שנוצר פה
קובי גרידיש:
 הגיור בצה"ל פועל כמובן בשיתוף פעולה מלא עם מערך הגיור הממלכתי וכפוף להנחיות הרבנות הראשית לישראל, שהוא ראש העדה הדתית לפי פקודת העדה הדתית
קובי גרידיש:
 בית הדין הצבאי לגיור שאני אחראי עליו, הוא פועל מתוקף החלטת הממשלה להקמת בתי הדין המיוחדים לגיור
קובי גרידיש:
 אבות בתי הדין, שהם לצורך העניין הרכב, הם ראש ההרכב של הדיינים, הם ממונים על ידי הרב הראשי לישראל ומתואמים על ידי הרב הראשי לצה"ל, והם משמשים כראש ההרכב, כאשר לצידם יושבים דיינים צבאיים שהם רבנים צבאיים לשעבר בעלי דרגות בכירות
קובי גרידיש:
     העבודה היא עבודה משותפת
קובי גרידיש:
 בית הדין הצבאי לגיור מקיים בכל יום כמעט שני הרכבים בשני מקומות שונים
קובי גרידיש:
 כאשר דיבר הרב יהודה עמיחי לגבי האוכלוסייה האתיופית, אנחנו בנתיב, שיושבת לידי קצינת נתיב שהיא אחראית על הקורסים של חיל חינוך, של נתיב, של ההכשרה של הלימודים
קובי גרידיש:
 אנחנו מגיעים אליהם במהלך הקורסים לבצע אצלם את ראיונות פתיחת התיקים, את ראיונות השליח, ולאחר מכן גם את מעמד בית הדין בסוף הקורס
קובי גרידיש:
 כאשר לאחר מכן הם צריכים להגיע פעם נוספת לבית הדין על מנת לסיים את התהליך
קובי גרידיש:
      אפשר לומר שבשנה האחרונה, בשנת 2022 חלה עלייה החל משנת 2020
קובי גרידיש:
 אנחנו עומדים בממוצע באזור ה-700-800 מתגיירים כל שנה
קובי גרידיש:
 את האמת, כאשר הרצון תמיד הוא להגדיל את כמות המתגיירים בכל שנה
קובי גרידיש:
 ישנם מסלולים של תחילת שירות שהם המסלולים היותר מוצלחים בצבא
קובי גרידיש:
 כאשר חייל מתגייס לצבא הוא מתחיל את תהליך הגיוס שלו עם כניסתו לצה"ל, וזהו תהליך עם יחסית אחוזי הצלחה גדולים יותר, ובו אנחנו עוזרים לחייל לסיים את התהליך תוך כדי השירות הצבאי שלו, שזה משהו שהוא יתרון מאוד גדול בתהליך
קובי גרידיש:
 אחד הדברים הנוספים שאנחנו עשינו בשנה האחרונה שכדאי להכיר, זה פתיחת כיתה של אנשי קבע
קובי גרידיש:
 אופציה נוספת לאנשי קבע שלא יכלו להשתתף עד כה בתהליכי הקורסים השונים של החיילים הסדירים
קובי גרידיש:
 כיתה ראשונה הסתיימה עד לא מכבר, ובימים אלו הם ניגשים לבתי הדין
קובי גרידיש:
 ובעזרת השם, אנחנו לקראת פתיחה של אנשי קבע נוספת על מנת לאפשר להם גם
עודד פורר:
אתה יכול להסביר אולי למה אצלכם אחוזי הנטישה גבוהים יותר מאשר שראינו?
קובי גרידיש:
אז דווקא לא, אני חושב שהמספרים הם דווקא סך הכל מצוינים
קובי גרידיש:
 כי אזור ה-60 או 70 אחוזי הצלחה, כאשר - - -
עודד פורר:
מה, בנתונים שהציגו לנו מדברים על 50
שלמה אליהו:
אנחנו ראינו 50
עודד פורר:
מה שה-ממ"מ הציג זה 50